
REPUBLIKA  HRVATSKA
TRGOVAČKI SUD U ZAGREBU					 
Zagreb, Amruševa 2/II
			
87. St-1467/2019  

U  I M E  R E P U B L I K E  H R V A T S K E

R J E Š E N J E

Trgovački sud u Zagrebu, sudac Marija Bakula Vugrinec, u stečajnom postupku povodom zahtjeva FINANCIJSKE AGENCIJE, OIB 85821130368, Zagreb, Ulica grada Vukovara 70, za provedbu skraćenog stečajnog postupka nad dužnikom ZAGREB-KNJIGOVODSTVO d.o.o., OIB 19028542866, Sveta Nedelja, Industrijska 5, 24. srpnja 2019.
					r i j e š i o    j e

 	Obustavlja se skraćeni stečajni postupak nad dužnikom ZAGREB-KNJIGOVODSTVO d.o.o., OIB 19028542866, Sveta Nedelja, Industrijska 5.

					Obrazloženje

Financijska agencija podnijela je zahtjev za provedbu skraćenog stečajnog postupka (dalje: zahtjev) nad dužnikom, sukladno odredbi čl. 429. st. 1. Stečajnog zakona (“Narodne novine” broj 71/15 i 104/17; dalje: SZ). 
Postupajući po zaključku suda od 11. srpnja 2019. Financijska agencija je, uz podnesak od 19. srpnja 2019. dostavila Potvrdu o neizvršenim osnovama za plaćanje za dužnika. Uvidom u navedenu Potvrdu utvrđeno je da na dan 18. srpnja 2019. dužnik nema evidentiranih neizvršenih osnova za plaćanje u Očevidniku redoslijeda osnova za plaćanje. 
Sud je po službenoj dužnosti pribavio podatke iz sustava Financijske agencije e-Blokade odnosno iz Očevidnika neizvršenih osnova za plaćanje na dan donošenja ovog rješenja te je utvrdio da dužnik nema nepodmirenih obveza u Očevidniku i da dužnikov račun nije blokiran.
Slijedom navedenog, sud je utvrdio da je dužnik postao sposoban za plaćanje pa je sukladno odredbi čl. 433. SZ-a ovaj sud odlučio kao u izreci rješenja.

Zagreb, 24. srpnja 2019.

Sudac
 								Marija Bakula Vugrinec

Uputa o pravnom lijeku:
Protiv ovog rješenja nezadovoljna stranka može izjaviti žalbu Visokom trgovačkom sudu Republike Hrvatske u roku od 8 dana od dostave rješenja, a izjavljuje se putem ovog suda u dva (2) primjerka. Dostava se smatra obavljenom istekom osmoga dana od dana objave ovog rješenja na mrežnoj stranici e-oglasna ploča Trgovačkog suda u Zagrebu (čl. 12. st. 1. SZ-a).

1. e-oglasna ploča

